bottomlane – За пелените и хората
Видове пелени
Пелени “всичко в едно“ (англ. all-in-one, AIO)
Видове многократни пелени: тип “джоб”
Всичко за кавърите
Флат пелени (плоски, еднослойни пелени)
Прифолди
Пелени тип „всичко в две“ (AI2, all-in-two)
Видове многократни пелени – вътрешни гащички (фитед пелени)
Велкро или копчета: предимства и недостатъци
История на пелените
Материи за пелени: памук
Материи за пелени: бамбук
Многократни пелени – теория и технология на използването
Една история за самото начало
Най-лесната система за многократни пелени
Набавяне на комплект многократни пелени
Конопените прифолди Thirsties Duo
Какво трябва да знаем за кремовете против подсичане
На път с многократни пелени – част 1
На път с многократни пелени – част 2
Пелени за кърмени бебета
Три мита за многократните пелени
Почистване и грижи
Експериментът: пране на пелени – част 1
Експериментът: пране на пелени – част 2
Експериментът: пране на пелени – част 3
Натрупване на урина + поява на амонячна миризма ● Натрупване на минерали ● Натрупване на препарат ● Натрупване на кремове против подсичане
Как да се отървем от миризмата при съхранение
За нерециклируемите бебешки отпадъци, които не ни смущават
Да переш, или да не переш – това е въпросът!
Прането – враг номер 1 на всяка майка
Как да спестяваме пари, докато отглеждаме бебе?
За единомислещите хора
Размисли относно отпадъците и рециклирането
5 обещания за новата година
Защо мразя играчките на дъщеря ми
Коледна украса с естествени материали (е, почти)
За пелените и хората
Author: bottomlane
April 30, 2020 May 2, 2020 bottomlaneLeave a comment
Съществува ли доброто, ако не го виждаш и не го изпиташ на гърба си? Наред с всички теми, които ме вълнуват покрай употребата на многократни пелени, една от най-важните е въпросът за водния отпечатък на продуктите, а той е притеснение (и довод!) за мнозина. Наскоро попаднах на статия от Dave Gladson, която беше облякла в цифри повечето ми въпроси, свързани с консумацията на вода, затова ви предлагам директен превод на статията, както и линк към оригиналния текст. Не съм убедена в точността на изчисленията, а и много обстоятелства не са взети предвид, както добавя и самият автор, но разлика от няколко десетки литра вода би била просто незначителна, както ще се убедите и сами.
“Още преди да се роди синът ни, жена ми и аз знаехме, че искаме да го отглеждаме с многократни пелени. И двамата ненавиждаме отпадъците и идеята да изхвърляме торби с акита не грабвна никого от нас. Но един от аргументите, които често чувахме против многократните пелени, че те не са толкова „зелени“, беше разходът на вода, който ще трябва да вложим, като перем повече. На пръв поглед това звучи вярно. Ние живеем в засушената Калифорния, така че консумацията на вода винаги е с най-висок приоритет за нас. Искахме да сме сигурни, че вземаме правилно решение при избора на пелени.
Според вас кое изразходва повече вода – прането на пелена за многократна употреба, или изхвърлянето на еднократна пелена? Ще се изненадате ли, ако кажа, че еднократният памперс изразходва повече вода? И че с пране ще спестите вода и други ресурси?
Крайният потребител никога не вижда вложените ресурси в производството на един продукт. Влагат се вода и енергия да отрежеш дърво, да го закараш до дъскорезницата, да го изрежеш, да произведеш дървесина и оформиш в продукт, след което го транспортираш до магазина, за да бъде купен. Изчисляването на вложените ресурси в направата на продукта ще помогне да преценим доколко нещо е природосъобразно в сравнение с алтернативите си.
Една пелена за многократна употреба също съдържа вложени ресурси, но непрекъснатото й използване намалява стойността на вложените ресурси с всяка следваща употреба, а еднократният памперс пък се изхвърля след единично използване. Затова ще приемем за сравнение целият полезен живот на една пелена за многократна употреба спрямо броя на еднократните пелени, които замества.
Е, тогава колко вода е вложена в изработването на една еднократна пелена?
В края на статията ще включа повече информация за самата калкулация, но ето кратката версия: за производството на 1 грам хартия за еднократни санитарни продукти са необходими 1.2 литра вода. Това число включва единствено водата, вложена в отглеждането, но не и в преработката на дървесината в материала, необходим за пелените. (Забележка 1)
Колко тежи една еднократна пелена? Размерът на пелената е от огромно значение. Пелените за недоносени бебета тежат едва 14 грама, докато размер 6 е почти 50 грама. Размер 3 е около 36 грама, затова ще използвам това средно число. 36 грама, умножени по 1,2 литра вода ни дава 43,2 литра вода, необходими за производството на всяка еднократна пелена. Това е огромно количество вода! (вж Забележка 2)
Добре, а колко вода ни е необходима за прането на многократните пелени?
Ще допусна, че ще перете пелените си отделно от останалите дрехи. (Ако ги перете заедно с тях, тогава разходът на вода ще се намали)
Най-ефективните перални с предно пълнене изразходват около 26 литра вода, докато старите модели с горно пълнене употребяват по 95 литра. Средна стойност от около 57 литра вода е добра осреднена цифра за домашна пералня. Ако допуснем, че перете през ден и използвате по 8 пелени на ден, разходът ви ще бъде под 4 литра за 1 пелена (57 литра / 16 пелени). Ако използвате вода за отмиване на твърдите изпражнения, ще закръглим на 4.0 литра вода за всяка многократна пелена.
Това означава, че с всяка заменена еднократна пелена спестявате по 39 литра вода.
Сега, нека да калкулираме вложения ресурс в производството на многократни пелени. Разбира се, тук изборът варира между по-старомодни модели от времето на баба ви до по-скъпи „всичко в едно“, които са също толкова удобни за използване, колкото и еднократните памперси. Ние вкъщи използване системата от подложка + кавър, затова ще използвам този модел за изчисленията си.
Попивната част тежи 45 грама, като съдържа основно памук. Памукът е изключително жадно растение, което поема до 20 хиляди литра вода за всеки килограм завършен памук (според WWF). Това прави за 667 литра за всеки 34 грама памук, или 1091 литра вода за изработката на една подложка.
Външната обвивка на многократната пелена е 100% полиестер. Създаването на полиестерна тъкан изисква малко вода, но много от процесите за извличане на нефт изискват употреба на вода, затова ще закръглим общия разход на вода до 1363 литра.
Да се върнем на темата. Ако вложим 1363 литра вода в създаването на многократна пелена и пестим по 39 литра с всяка употреба, тогава ще трябва да я използваме 30 пъти, за да оправдаем първоначалната инвестиция. Ако допуснем, че имате достатъчно пелени, за да перете на всеки два дни, тогава ще оправдаете изначално вложените ресурси след 2 месеца. След тези 2 месеца ще спестявате по 39 литра вода с всяка пелена за многократна употреба, която поставяте в пералнята! Ако използвате многократни пелени в продължение на 18 месеца, ще спестите 181552 литра вода само за едно дете. Само за сравнение, това е средното количество питейна вода, необходимо на един човек през целия му живот! (73 години по 6.8 литра на ден)
Така че употребата на многократни пелени в продължение на 18 месеца спестяват почти 181552 литра вода.
А водата е само част от общата картина.
Спестеният воден ресурс сам по себе си прави изборът на пелени за многократна употреба една отлична възможност. Като добавим към това и всички останали ползи за околната среда, аргументите значително надделяват.
Количеството еднократни памперси, които изхвърляме, е потресаващо. Ако едно дете използва еднократни пелени в продължение на 18 месеца, или 8 памперса на ден, са почти 169 кг. Този боклук заема огромна част от депата за отпадъци, а в допълнение на това се отделят и поне по 3.6 кг метан при разпада им. (вж. Забележка 3) Използването на многократни пелени намалява значително въглеродния отпечатък с отсичането на дървета, както и непрекъснатото зареждане на магазините, откъдето потребителят ги купува.
Въздействието върху околната среда говори само за себе си, но когато към него добавите и спестяване на пари, тогава продуктът изглежда още по-привлекателен. Похарчихме 400 долара за многократните пелени на сина ни, а еднократните щяха да струват поне още 800 долара отгоре. Ако имаме второ дете, финансовият разход ще бъде още по-малък. (вж. Забележка 4)
Питейната вода за цял живот на един човек, по-малко отпадъци в природата и огромна разлика във въглеродния отпечатък звучи като сделка, която не може да пропуснете. И не е нужно да постигнете всичко от изброените. Дори да си купите само няколко пелени за многократна и да комбинирате с еднократни памперси, когато излизате навън, това ще има огромно значение.
Дилемата с вложения ресурс:
Най-сложното при изчисляването на вложения ресурс е, че вие не виждате спестените средства от първа ръка и освен ако не живеете до фабриката за памперси, няма как да се облагодетелствате лично от количеството спестена вода. Вие използвате много малко вода, за да спестите много по-голямо количество от водата за други хора. Аз използвам 5 литра вода, за да спестя 50 литра за друг човек. За да направим избор като този, ние трябва да оценим достатъчно общото благо и да правим малки промени в собствения си начин на живот, вярвайки, че и други хора ще направят подобен избор в името на нашата споделена планета.
Забележка 1: За изчислението на използването на водата използвах статистически данни от статията „The water footprint of wood for lumber, pulp, paper, fuel and firewood“, от изданието „ Advances in Water Resources “ от септември 2017 г. (https://www.sciencedirect.com/science/article/pii/S030917081730012X ) Това проучване изчислява водата, необходима за отглеждане на дървесината за различни видове готови продукти. Еднократните памперси представляват предимно влакна, примесени с пластмасови компоненти, така че изчислих вложението на вода въз основа на най-големия материал. Допълнително вода се използва за разграждане на сурова дървесина в целулоза и след това преработката на пулпата в тъкани, което не е включено в горните изчисления. Но ако бъде взето предвид, спестяването на вода от многократни пелени ще бъде още по-голямо.
Забележка 2: Базирах тези изчисления на марката памперси Kirkland на Costco. Взех брутното тегло на кутията и се разделих на броя на памперсите, за да сметна теглото на 1 брой памперс. (Кутия с размер 3 тежи 14,7 килограма и съдържа 198 памперса или 36,5 грама на памперс). Това число завишава тежестта на единичния памперс, тъй като включва и теглото на кутията, но не е достатъчно, за да повлияе на изчислението.
Забележка 3: Изчисляването на метана се базира на стойност 0,05 грама депониен газ на 1 грам суха органична материя и предполага, че той ще бъде приблизително 50% метан. В изчислението на метана включих само теглото на материала за суха пелена; включително човешките отпадъци, често завити в памперси, значително биха увеличили количеството на отделения метана.
Забележка 4: За да гарантирам, че не съм завишил екологичните ползи от многократни пелени, използвах ниски примерни стойности от 8 пелени на ден и изчислени само за 18 месеца. Много деца ще продължат да използват пелени и след 18 месеца и определено има дни, в които използваме повече от 8 броя, така че е напълно ясно, че ползите за околната среда ще бъдат по-големи.”
Автор: Dave Gladson https://medium.com/@davidgladson/save-water-by-washing-more-diapers-f7654fb106e7
#безотпадъци #животбезотпадъци #намаляваненаотпадъците #етичнакомпания #биоразградимипродуктизабаня #екологиченначиннаживот #екологичниматериали #естественкаучук #бебешкиаксесоаризабаня #намаляванеповторноизползванерециклиране #zerowaste #naturalbabycare #lowwasteliving #greenliving #naturalbabyproducts #reducereuserecycle #многократнипелени #бебешкипелени #многократнибебешкипелени #бебешкакозметика #пеленизабебе #комплектпелени #пеленизамногократнаупотреба #козметиказановородено #пеленизановородено #bottomlane #праненапелени #прахзапраненапелени #многократнипамперси
January 5, 2020 May 1, 2020 bottomlane2 Comments
6 седмици по-късно
Вече знаете, че от няколко седмици съвместно с Tierra Verde Bulgaria и 6 дами-доброволци тестваме ефективността на праха за бяло пране и бебешки дрехи Yellow and Blue на Tiera Verde, както и още Puer, препарат за избелване и сапунчето им за петна. Търсим отговор на въпроса дали един натурален продукт може да се справи достатъчно ефективно със сложната задача да изпира достатъчно добре бебешките пелени за многократна употреба и да премахва бактериите, протеините, мазнините, киселините и всички останали съставки на човешките екскременти.
Ето, че уговореният период на нашия експеримент приключи преди известно време и отзивите от нашите доброволци дадоха достатъчно ясно да се разбере, че тестваните препарати на Tierra Verde могат да се справят достатъчно ефективно с бебешките пелени. Разбира се, че чудеса не се случиха. Някои пелени останаха недобре изпрани, а някои петна останаха неизбелени, но впечатленията ми са, че същият резултат постигат и комерсиалните химични бебешки препарати, затова смятам, че експериментът е напълно успешен.
В хода на опитите ни си дадох сметка за няколко неща:
Правилната рутина за пране е по-важна от перилния препарат. Прането е нещо, над което обикновено не се замисляме, защото крайният резултат не е прекалено важен. Ежедневните ни дрехи ще излязат достатъчно чисти, дори ако ги перем с гола водица, но при бебешките пелени е точно обратното – търсим възможно най-висок резултат. Този резултат обаче зависи не само от добавения препарат, а и от условията, в които поставяме прането и без които той никога, никога, никога няма да бъде най-добър (може би само задоволителен). Например, няма да се уморя да повтарям, че 1 час пране е твърде малко; на пелените им трябва МНОГО вода (дори повече, отколкото им трябва препарат!) и колкото по-дълга основна програма използвате, толкова по-добре ще се изперат. Осъзнавам, че продължителността понякога е неудобна за домакинството и не се опитвам да убеждавам никого в противното, но в такъв случай поне всеки, който спестява час-два от пране, да бъде после наясно откъде произтичат проблемите с изпирането. Не е от препарата.
Прането в твърда вода е отврат, но е напълно възможно да се постигне добър резултат. Ако живеех в район с твърда вода, сигурно щях да се къпя с препарат против котлен камък. Най-важните ми изводи и препоръки за семействата, които перат пелените си с твърда вода:
Добавяйте препарат против котлен камък във ВСИЧКИ ФАЗИ НА ПРАНЕТО. Знам, че не е възможно да прекъсвате основната си програма, за да добавяте препарат за изплакването, но поне го слагайте при предварителното отмиване, или ако правите допълнително плакнене.
Няма да сгрешите, ако добавяте повече перилен препарат от препоръчаното количество;
По-високата температура (60 градуса) по-ефективно преодолява минералите във водата;
Използвайте много вода!
Прочетете в тази статия за наслагванията, които минералите от твърдата вода могат да създадат, както и за това как да ги отстраните.
Сега публикувам без редакция финалната анкета, която помолих дамите от опитната ни групичка да попълнят. За кратко пояснение – последните ми въпроси са свързани с разпространението на бебешките перилни препарати, защото това е един от най-съществените фактори, определящи избора ни. Наскоро прегледах списъка с партньори на Tierra Verde и се изненадах от огромното разпространение на продуктите им – можете да ги откриете освен в наистина дълъг списък био магазини, така и в цялата мрежа на магазините DM. Немската верига отключва наистина широк достъп до множество чудесни продукти и перилните препарати на Tierra Verde са едни от тях.
Успяхте ли да приложите инструкциите за пране от тестовата програма? Ако не, какво ви затрудни?
Имахте ли проблеми с миризми/ наслоявания на урина/ минерали в пелените, преди да започнете теста?
Направихте ли предварително накисване според инструкцията?
Каква е твърдостта на водата във вашия район и използвахте ли препарат против котлен камък? В кои фази на прането го добавяхте – студено изплакване / основно пране / допълнително изплакване (ако има нужда)?
На каква температура прахте пелените в началото и в края на тестовия период? Наблюдавате ли разлика при изпирането?
Колко е дълга програмата ви за основно пране?
Колко често перете?
Колко голяма промяна в обичайния ви ритъм на пране представлява предложената инструкцияза пране от тестовата програма и успяхте ли да замените всички използвани до момента препарати с тези от тестовия комплект? Има ли такива, които не използвате?
Споделете дали след 5-6 седмици употреба можете да усетите остатъци от миризми след изпиране на пелените (т.е. когато са чисти).
Споделете дали след 5-6 седмици употреба усещате амонячна миризма веднага/ скоро след като пелената е била напишкана.
Споделете дали сте имали останали стари петна и ако да – наблюдавате ли разлика при тях след изпиране с препаратите на Tierra Verde?
Споделете дали наблюдавате цялостно освежаване и избелване на пелените след 5-6 седмици употреба на препаратите на Tierra Verde.
Опитахте ли се да третирате петна? Ако да – с кои продукти и как ги приложихте към плата?
Споделете цялостните си впечатления от праха за пране, Puer и сапунчето за петна.
Моля ви, дайте финална оценка на праха за пране по скалата от 1 до 5, като 1 е „Лош“, 2 е „По-скоро незадоволителен“, 3 – „Не успях да си съставя мнение“, 4 – „По-скоро добър“, 5 – „Отличен“;
Моля ви да оцените достъпността на разпространението на праха за пране на Tierra Verde за вашата локация спрямо това на комерсиалните прахове за пране и колко лесно бихте могли да си го набавяте.
Моля ви да оцените достъпността на разпространението на праха за пране на Tierra Verde за вашата локация спрямо това на другите специализирани прахове за пране на бебешки пелени за многократна употреба и колко лесно бихте могли да си го набавяте.
Тук може да споделите вашите коментари извън въпросника, ако имате такива.
*Всички снимки, използвани в статията, са любезно предоставени от дамите, които участваха в експеримента.
Напомням, че можете за закупите многократни пелени онлайн от Bottomlane, или на място в центъра за привързано родителство Заедно (гр. София, Бъкстон, ул. Алекси Рилец 8). Ако имате въпроси за употребата или поддръжката на многократните пелени, свържете се с нас чрез фейсбук страницата на магазина, или чрез имейл office@bottomlane.eu .
#многократнипелени #бебешкипелени #многократнибебешкипелени #бебешкакозметика #пеленизабебе #комплектпелени #пеленизамногократнаупотреба #козметиказановородено #пеленизановородено #bottomlane #безотпадъци #екопрепарати #екологичнопраненапелени #прахза праненапелени
December 23, 2019 May 1, 2020 bottomlaneLeave a comment
“And so this is Christmas. And what have we done? Another year over, and new one just began.” J. Lennon Никога няма да ми омръзне това парче.
Ето, че отново иде Коледа, след година на разтърсване и промени, умора до дъно и ново начало. В духа на намаляването на консумацията, вкъщи не си подаряваме излишни подаръци (освен на Белослава, разбира се), а тази година украсата ни е изработена от естествени материали.
Ето какво успях да приготвя без много усилия и без да губя много време:
Висулки за елха, изрязани от портокалови кори. Изрязах ги с помощта на формички за сладки, пробих малка дупчица с клечка за зъби и промуших канап. Разбира се, всичко започна с чаша приятно вино и орехи.
2. Миниатюрни подаръчета – декорации за под елха. За целта използвах:
❄️Стари опаковки от козметика, кутийка от тик-так, опаковка от сапун;
❄️ Станиол от шоколад;
❄️ Стара амбалажна хартия;
❄️ Канап;
❄️ Хартиено тиксо;
❄️ В последствие добавих пръчки канела;
3. Сушени резенчета портокал – те ми отнеха най-много време за приготвяне, суших ги на фурна и на радиатор; накрая повече ми допадна втория метод на сушене, защото запазва цвета на портокала, докато на фурна портокалът потъмня (и на места изгоря, хехе). Разбира се, сушенето на радиатор отнема ден-два, докато с фурната си готов за няколко часа на ниска температура с вентилатор. Резенчетата портокал се превърнаха във висулки за елха и гирлянди.
4. Висулки за елха с портокал, канела и тук-таме шишарки. По време на една разходка в гората си напълних джобовете с шишарки. Жалко, че бяха така дребнички, защото от тях стават превъзходни висулки и декорации.
❄️ Сушени резени портокал;
❄️ Канела на пръчки;
❄️ Шишарки;
Гирлянди за прозорец/ елха. Редувах пръчици канела и сушени резенчета портокал, нанизани на канап, а тук-таме провесвах мини-шишарчица и звездовиден анасон. Значи, ако не беше толкова коледен и красив, никога нямаше да посегна към него. Не понасям анасон!
Накрая накиприхме и елхата – получи се малко странна смесица между изкуствено и естествено, но поне за момента не успях да реагирам по-добре. Притежавам елхичката от 10-ина години, както и немного класически коледни декорации, затова веднага ги оползотворявам, вместо да заменям.
А вие как създадохте коледно настроениe вкъщи? 🙂
#zerowaste #naturalchrismtmasdecorations #lowwaste #sustainableliving #ecofriendly #greenliving
November 18, 2019 May 1, 2020 bottomlane2 Comments
Не мога да ви опиша удовлетворението от това, че излъсках кухненския си плот и улейчетата около мивката с обикновена сода бикарбонат и кърпа и повърхността засия ослепително. Опитите ми с натурални почистващи препарати продължават и не мога да кажа, че не съм доволна от резултатите. Разбира се, успехът е променлив в зависимост от комбинацията, която използвам, но като цяло съм впечатлена от ефективността на обикновените натурални продукти, които постигат забележителни резултати в домакинството, а същевременно не съдържат излишна вредна химия. (Ей, содата и лимоните също са химия, не съм го забравила! 🙂 )
Прането на пелени
Бебешките пелени за многократна употреба са предизвикателство за всеки перилен препарат. Той трябва да е достатъчно силен, за да отмие бактериите, протеините, мазнините, киселините и всички останали съставки на човешките екскременти. Това не е пране на ежедневни леко замърсени дрехи, а се иска СЕРИОЗНО почистване и дезинфекция. Като че ли това е и основната причина повечето еко препарати да не се справят успешно със задачата – те съдържат основно сапуни на растителна основа, които могат да изперат само ежедневните ни дрехи. Заради всички тези причини е най-удачно да се използва препарат за пране, който е специално разработен за бебешки пелени. Сигурно нямаше и да се замислям да използвам единствено тях, ако не идваха в пластмасови опаковки.
Екологичен прах за пране в екологична опаковка
Вече споделих, че от няколко седмици съвместно с Tierra Verde Bulgaria и 6 дами-доброволци тестваме ефективността на праха за бяло пране и бебешки дрехи на Tierra Verde, както и още Puer, препарат за избелване и сапунчето им за петна. Причината да се съглася да участвам в експеримента е, че освен натуралните съставки, подходящи за пране на пелени, продуктите на Тиера Верде имат и здрава, но напълно разградима опаковка, която е годна и за многократна употреба, а самите продукти са изключително лесно достъпни в огромна част от търговската мрежа, като например повечето био магазини и най-важното – в DM. Първоначално дамите, които доброволстваха за целите на експеримента, получиха обща инструкция за пране, а в хода на теста и обсъждането давахме и други насоки.
Режим за пране:
изплакване на най-кратката програма със студена вода (не 30 градуса, а студена) БЕЗ ПРЕПРАРАТ; (бел.ред. при една от участничките в населено място с твърда вода добавихме и препоръчителното количество препарат против котлен камък)
основно пране до 60 градуса (най-добре на 40 градуса) с Tierra Verde прах за бяло пране и бебешки дрехи според инструкцията – 4 с.л.;
1 с.л. Puer препарат за избелване и отстраняване на петна; (бел.ред. – да не се използва допълнителен дезинфектант за пелени – тази функция се изпълнява от Puer, който съдържа 100% натриев перкарбонат, или т.нар. кислородна/безхлорна белина)
ако водата в населеното място е твърда или средно мека, да се добави препарат против котлен камък (за омекотяване на водата); при невъзможност да се използва такъв, нека се завиши с 1/2 дозата на препарата за пране;
сушене в сушилня на ниски обороти или на въздух;
Ако пелените, които се използват, вече имат миризми или наслоявания, нека се обработят преди същинския тест по следния начин:
накисване за 1 нощ в гореща вода (да покрие повърхността на пелените)
4 с.л. Tierra Verde прах за бяло пране и бебешки дрехи;
препарат против котлен камък – според дозировката за ръчно пране;
2 с.л. Puer препарат за избелване и отстраняване на петна;
цикъл за основно пране (продължителност поне 2ч.) БЕЗ ПРЕПАРАТ;
Общи инструкции:
пералнята се пълни с пелени (може и дрехи) само до половината; (бел.ред. – а най-ефективно би било на ¾ )
ако прането генерира пяна при изплакването, да се пусне допълнително изплакване;
Не съм сигурна, че е правилно да се задава въпрос кой препарат е по/най-добър при прането на пелени, защото до голяма степен изпирането на бебешките пелени зависи от обстоятелствата, в които ще поставите прането. Най-сериозно значение има процедурата ви за пране и действията, които предприемате при различните резултати. Общото впечатление до момента от участниците е, че прахът за пране изпира много ефективно – в общия случай не остават миризми или петна. Накрая на теста за повече яснота ще публикувам статистика за сравнение.
Кога остават петна? Много често. И то независимо какъв препарат използвате, особено при изключително кърмените бебета. Но петната не означават, че прането не се изпира добре, както и обратното – че се изпира.
Кога остават миризми? Ето това е по-важният въпрос. В зависимост от собствените ви обстоятелства, миризмите могат да бъдат предизвикани от много неща, но при всички положения говорят за недобро изпиране. В тази статия можете да прочетете повече за миризмите, които се остават след пране на пелени и кой е най-удачният вариант да се отстранят.
В хода на теста възникваха въпроси и уточнения, които не се споменават в общата инструкция и направихме някои корекции:
За районите с много твърда вода (конкретно при една от доброволките) – да се добавя препарат против котлен камък във всяка фаза на прането – към предварителното плакнене, към основния цикъл, и, ако се наложи – и към допълнителното изплакване. Причината е, че всяко измиване без омекотител за вода трупа минерали върху повърхността на плата и дори да перете много ефективно по време на основния цикъл, се връщате в изходна позиция, ако пуснете изплакване само с вода. Бих казала, че твърдата вода е най-сериозната предпоставка пелените да не се изпират ефективно и да имат миризми, наслоявания и петна. До момента не съм успяла да дам съвет с достатъчно добър резултат, защото при тази участничка предложеният режим за пране и препарати все още не успяват да отстранят напълно миризмите.
Ако накисвате пелени с цел третиране на петна (а не на наслоявания), тогава е важно да го правите в студена вода, тъй като горещата вода запечатва петната и миризмите в плата;
Когато перем с цел избелване на тъкани, тогава може да променим използваното количество Puer; за накисване в 1л. вода – 2 лъжички; за добавяне към основния цикъл – 4-6 лъжички и температура на пране 50-60 градуса – препаратът е ефективен и дезинфекцира при ниска температура, а при по-висока – и избелва добре.
Последната инструкция, която съм дала към всички участници, е да перат при по-висока температура – 50 или 60 градуса – през последната 1 седмица от тестовия период.
За финал искам да ви представя съдържанието на най-използваните специализирани прахове за пелени и най-накрая – и на праха за пране на Тиера Верде, за да установите колко са сходни по състав. Това, което най-много ме грабва, е простата формула без много съставки (но обърнете внимание и на препарата на Charlie Banana – той има буквално 3 елемента).
MioCare – прахът за пране на Bambino Mio:
Sodium Sesquicarbonate – натриев сескикарбонат, двойна сол от сода бикарбонат и натриев карбонат (сода за пране) – основна съставка;
Sodium Carbonate Peroxyhydrate (натриев перкарбонат, т.нар. кислородна/ безхлорна белина);
Sodium Silicate – омекотител за вода;
Sodium Dodecylbenzene Sulphonate – повърхностно активно вещество;
Tetraacetylethylenediamine – агент, който активира кислорода в безхлорната белина при по-ниска температура;
Sodium Stearate – сапун;
Acrylic Acid Sodium Salt homopolymer – стабилизатор;
TotsBots Laundry Potion – прахът за пране на Tots Bots:
15 – < 30% zeolites – зеолит;
5 – < 15% oxygen-based bleaching agents – избелващи агенти на базата на активен кислород;
< 5% non-ionic surfactants – не-йонни повърхностно активни вещества;
Polycarboxylates – стабилизатор;
Phosphonates – предотвратяват натрупванията на минерали и активират съставките при ниска темепратура;
anionic surfactants – йонни повърхностно активни вещества;
Charlie Banana Eco Friendly Laundry Detergent – прахът за пране на Charlie Banana
natural washing soda – сода за пране
coconut oil based detergents – сапун от кокосово масло;
Yellow & Blue препарат за бяло пране и бебешки дрешки на Tierra Verde
30 % натриев карбонат (сода за пране), зеолит;
15-30 % натриев перкарбонат (това е т.нар. кислородна/ безхлорна белина)
5-15 % силикат, тринатриев цитрат;
5 % екстракт от сапунени орехчета
прах от маслинен сапун (сапун от маслинено масло, натриев хлорид)
Puer прах за избелване и премахване на петна с активен кислород на Tierra Verde
100 % натриев перкарбонат (кислородна/ безхлорна белина)
Напълно боса съм по отношение на химията, затова ако забележите някоя неточност в описанията или обясненията по-горе, моля ви да споделите!
Очаквайте и последната трета част от нашия експеримент, в която се надявам да поместя общ резултат и чиста статистика на ефективността, събрана от нашите доброволци.
https://en.wikipedia.org/wiki/Sodium_sesquicarbonate
https://en.wikipedia.org/wiki/Sodium_percarbonate
https://pubs.acs.org/doi/pdf/10.1021/ie50159a007
https://en.wikipedia.org/wiki/Alkylbenzene_sulfonates
https://en.wikipedia.org/wiki/Tetraacetylethylenediamine
https://en.wikipedia.org/wiki/Sodium_stearate
https://www.heraproject.com/files/HERA_P-AA_final_v3_23012014.pdf
https://www.phosphonates.org/images/Images/Documents/EPA%20phosphonate%20input%20detergent%20Ecolabel.pdf
https://www.thespruce.com/how-laundry-detergent-ingredients-work-2146619
https://en.wikipedia.org/wiki/Trisodium_citrate
#многократнипелени #бебешкипелени #многократнибебешкипелени #бебешкакозметика #пеленизабебе #комплектпелени #пеленизамногократнаупотреба #козметиказановородено #пеленизановородено #bottomlane #безотпадъци #екопрепарати #екологичнопраненапелени #каксеизползватпелени
November 4, 2019 May 1, 2020 bottomlane4 Comments
Когато започнах да използвам пелени за многократна употреба, съзнанието ми все още не беше настроено да търси нулевата химия и минималния отпадък. Месеци по-късно мисълта ми полека лека започна да се настройва и започнах да обръщам на дребни детайли от ежедневието си, включително и на праха за пране. Започнах да опитвам да пера с различни био/натурални/екологични препарати, но си признавам, че не съм пробвала хиляди – може би 2-3, а после спрях. Дадох си сметка, че не търся просто натурално, безвредно за кожата и за природата съдържание, но и подходяща лесно разградима опаковка (алтернативно – да може да се зарежда насипно, ако е в пластмасов контейнер).
Накратко, резултатите от моя личен опит за пране с екологични препарати се състоят в това, че видимо пелените се изпираха – къде с повече, къде с по-малко петна. Проблемът идваше след няколко седмици, когато започваха да миришат още при първата капка урина, а най-тежко беше положението с нощните пелени, които и най-трудно се почистват. Киснех, плакнех и повтарях до следващите 2-3 седмици, когато пелените отново започваха да миришат. (тук правя уговорката, че живея в София и водата е много мека, така че никога не съм добавяла и не ми трябва омекотител за вода). И чааааак тогава, след като се мъчих месеци наред да бъда екосъобразна, прочетох за съдържанието на екологичните препарати и за тяхната ефективност при пране на бебешки пелени. Хората са тествали десетки видове екологични препарати и са стигнали до извода, че чистият сапун не отмива ефективно урината и не изпира добре бебешките акита. Разбира се, за това има и научно обяснение, но като обикновен не-химик ще се огранича до лаическа констатация. За да има същинско почистване на прането, трябва да има и реално действаща съставка, която да почиства добре в дълбочина. Изчетох тонове информация и събрах вече известни впечатления, но така и вече нямам възможност да направя тестове от личен опит, защото дъщеря ми израсна периода на пелените.
И тук искам да споделя най-вълнуващата част. Преди около 2 месеца имах много щастлива и случайна среща с Вихра Динчева от изключителната компания Tierra Verde Bulgaria, по време на която се зароди идеята да направим експеримент за пране на пелени за многократна употреба с няколко семейства, които активно ги използват. Целта е да се установи ефективността на препарата за бебешки дрехи и бяло пране, който Tierra Verde представят на пазара и за който вече знаем, че е съставен изцяло от натурални съставки.
И….. речено-сторено!
Избрахме 6 желаещи семейства, на които Tierra Verde изпратиха няколко от техните продукти за пране, а аз помолих дамите да спазват определен режим за пране, съобразен с пералнята, твърдостта на водата в тяхното населено място и състоянието на пелените. Продължителността на теста е уговорена на 6 седмици, за да можем да проследим почистващата сила на препарата с течение на времето.
В момента нашият жив експеримент е в ход и събираме автентичен опит и впечатления от нашите дами. Не търсим чудеса, нито под вола – теле. Ще се радваме да видим прекрасни резултати, но няма да бъдем разочаровани, ако те не достигнат до звездите.
Очаквайте скоро публикация с първите резултати!
#многократнипелени #бебешкипелени #многократнибебешкипелени #бебешкакозметика #пеленизабебе #комплектпелени #пеленизамногократнаупотреба #козметиказановородено #пеленизановородено #bottomlane #безотпадъци #каксеизползватпелени
October 19, 2019 May 1, 2020 bottomlaneLeave a comment
Искам да ви разкажа за доброто настроение, което ме застигна след нервозна и припряна сутрин, в която едно възкисело детенце за пореден път не одобри съботната си закуска, за която съм пазарувала специално и съм се постарала да бъде вкусна и интересна. След като се потиснах и ударих емоционалното дъно, реших да отида до куриера и да взема пратката си от Tierra Verde Bulgaria, като не подозирах какъв емоционален заряд ще получа от това обикновено действие. Хора, наистина доброто настроение отмахва товари, мести планини и те тласка към върхове!
Сърцето ми се изпълва всеки път, когато срещам единомислещи хора!
Получих пратката си опакована в кашонче втора употреба, затворена с хартиено тиксо и ме обля топлото чувство на удовлетворението, че нещо се случва по най-добрия възможен начин.
„Този кашон живее втори живот“ пише на опаковката, а аз гарантирам и обещавам да живее и трети живот.
Като собственик на онлайн магазин известно време се лутах, докато намеря правилната пътека, която да следвам, защото ясно осъзнавам, че един бизнес винаги трябва да се старае да бъде отговорен и да не причинява вреда. Доставките на онлайн поръчки винаги са свързани с опаковане и куриерски служби, които бавно и постепенно събирах идеи как да преодолявам, така че пътят на доставката да бъде лишен в максимална степен от отпадъци и вреди. Най-напред преминах към картонени опаковки, а през последната една година почти всичките ми външни опаковки са съставени от кашони втора употреба и запечатани с хартиено тиксо. Вътрешните уплътнения са от стари опаковки, а самите продукти понякога поставям в чист найлон, останал от пакетиране на дрехи, особено когато очаквам мокро време. Разпечатвам поръчките на клиентите си върху гърба на използвана хартия, а етикетите, придружаващи самите продукти, както и визитките на магазина и брошурите ни, са произведени от рециклирана хартия.
Тъй като освен опаковки, куриерските доставки генерират и излишни въглеродни емисии от движението на превозните средства, от известно време насам започнах да предлагам и лично предаване на поръчките, стига да са в район, в който ежедневно имам работа, и до който да потребителите да стигат лесно. Този месец личният ми живот ме доведе в сърцето на София и ме постави в ситуация на ежедневно пътуване по линията на метрото от Младост 1 до Западен парк, така че с надежда и удовлетворение вече мога да предложа лично предаване в доста голям периметър на всички желаещи.
Благодарна съм на всички отговорни бизнес модели, които ми дават идеи за намаляване и оползотворяване на отпадъците. Вярвам, че е важно да се учим един от друг и се надявам, че и моят опит ще помогне на някой, който търси своето най-добро решение!
#zerowaste #lowwaste #reusereducerecycle #greencommerce #безотпадъци #отговоренбизнес #зеленаонлайнтърговия
October 17, 2019 May 2, 2020 bottomlaneLeave a comment
Не знам дали сте любители на комбинацията от прифолд/тензух + кавър, или предпочитате готовите пелени (всичко в едно, джоб), но съм убедена, че всяка система за пелени има своите неотменни достойнства и предимства пред всички останали. Когато започнах да използвам многократни пелени, много харесах идеята за прифолдите, но не успях да си намеря достатъчно малък размер, а размер 2 на наличните тогава пелени бяха огроооомни за моето малко дупенце, затова реших да сгъвам тензух (и то различни размери от различни видове памучни платове). Имах успех относително за кратко, защото дъщеря ми беше обилно пишкащо бебе и тензухът протичаше изключително лесно, затова искрено съжалявах за липсата на размери при прифолдите. Въпреки че повечето семейства не се притесняват от обема, аз не мога да гледам цяло буре, закрепено на дупето на съвсем малко бебенце.
В търсене на комбинацията от изключително добра попивна сила и малък обем, стигнах до пелените на американската марка Thirsties, които произвеждат част от натуралната си колекция от специален бленд от органичен памук и коноп, станал любим на огромна част от семействата, използващи многократни пелени. Thirsties произвеждат плата си по собствена технология, която разработват с цел платът им да остане мек дори при сушене на въздух.
Конопените прифолди Thirsties Duo са изработени от емблематичния за Thirsties бленд от 55% коноп/ 45% органичен памук и са с естествено антимикробно действие, по-тънки са и се почистват по-лесно от обикновените памучни прифолди. Произведени в САЩ от мека конопена тъкан, те са с разчупен дизайн, който им позволява да съхнат по-бързо, и са с 25% по-попивни и по-издръжливи от чистия памук.
Как да подготвите вашите конопени прифолди Thirsties Duo
Конопените прифолди Thirsties Duo са перфектни за употреба с кавъри, но обърнете внимание на размера, който ще изберете. Thirsties Duo размер 1 се препоръчват за бебета от приблизително 2.5 кг – 8 кг, а размер 2 са подходящи от 8 до 18кг. При необходимост от изключителна попивна сила, препоръчвам двата размера да се използват заедно.
Понякога не достига съвсем мъничко абсорбация – тогава може би ще трябва да добавите нещо допълнително към системата от прифолд и кавър. Разбира се, има различни възможности. Един от най-ефективните е един брой конопена подложка Thirsties в размер S. Други семейства предпочитат да добавят тензух, или дори памучни кърпички, тъй като се моделират по-гъвкаво от конопената подложка.
Допълнителните подложки ще Ви дадат сигурност за нощния сън, по време на дълги пътувания с автомобил, или за дългия следобеден сън. Допълнителните подложки са едни от онези необходими аксесоари, без които можеш, но ще бъде по-лошо да не си набавиш. Също, ако вече се готвите да спрете да ги използвате, бих посъветвала да задържите още мъничко, защото нуждите на бебетата се променят.
Размери и употреба
Много е лесно – Thirsties Duo размер 1 се препоръчват за бебета от приблизително 2.5 кг – 8 кг, а размер 2 са подходящи от 8 до 18кг. Имайте предвид, че абсорбиращата сила на бленда от коноп и памук ще ви позволи да добавите още 1-2 килца над препоръките.
Ако бебето Ви е по-мъничко, прегънете тънката лента над прифолда, за да намалите дължината му. След това сгънете прифолда на три части и разгънете на ветрило в задната му част за повече покритие. Поставете прифолда върху горните непромокаеми гащички. Сложете ги под бебето и затворете с копчетата или велкрото на гащичките.
#Съветнаденя: Не пропускайте да разтваряте като ветрило задната част на прифолда. Това ще помогне срещу течове и ще задържи ефективно експлозивните изпражнения.
Както всички конопени продукти на Thirsties, е препоръчително да подготвите предварително своите прифолди Thirsties Duo. Добре е да ги изперете отделно от останалите си пелени заради маслата, които конопът изпуска при подготвителното пране. След като вече сте го направили няколко пъти, можете да ги перете безопасно с останалото си пране.
Как се подготвя за употреба един конопен прифолд?
Започнете с безопасен препарат за пране на бебешки дрехи. Използвайки малко количество препарат, изперете прифолдите и ги оставете да изсъхнат и повторете това поне 3 пъти преди употреба. Повторете 8 пъти, за да постигнат пълната си абсорбираща сила. Можете да използвате прифолдите си и без подготовка, но трябва да бъдете наясно, че те ще стават все по-добри с течение на времето.
Как да перете Вашите конопени прифолди Thirsties Duo:
Бърза програма – изплакване със студена вода, без препарат;
Основно пране (с програма поне 2ч.) – с пълното препоръчано количество препарат, на температура до 60 градуса;
Ако по време на изплакването забележите, че пелените Ви все още отделят пяна, пуснете допълнително изплакване без препарат;
Ако водата във Вашето населено място е твърда, добавяйте омекотители за вода;
#Съветнаденя Отвореният дизайн на конопените прифолди Thirsties Duo спомага за лесното почистване. Не е нужно да си създавате дълъг и сложен режим за пране – използването на пелени трябва да бъде лесно и простичко!
Опитахте ли вече конопените прифолди Thirsties Duo? Ще се радвам да чуя какво харесвате най-много в тях! Ако сте нови в използването на бебешки многократни пелени, или не познават марката на Thirsties, сте добре дошли да зададете въпросите си!
https://www.thirstiesbaby.com
#многократнипелени #бебешкипелени #многократнибебешкипелени #бебешкакозметика #пеленизабебе #комплектпелени #пеленизамногократнаупотреба #козметиказановородено #пеленизановородено #кавъри #горнигащички #непромокаемигащички #каксеизползватпелени
October 2, 2019 May 1, 2020 bottomlane3 Comments
Остра миризма на амоняк, която те удря в носа буквално минути след като пелената е била поставена и напишкана. Сигурна съм, че повечето семейства се сблъскват с това по-скоро рано, отколкото късно – аз самата съм го преживявала и знам, че не е страшно, но пък е изключително досадно. Почти 2 години с многократни пелени ме научиха, че амонячната миризма е проблем на рутината за пране, а не на самите пелени, затова искам да обясня достатъчно простичко какво не е наред в тези моменти. (А всички вие, които не сте се сблъсквали с миризливите пелени, имате най-искрените ми поздравления, защото имате перфектен ритъм и режим на поддръжка!)
Обичайното натрупване на урина в многократните пелени е следствие на недобро изпиране и когато това се случи, трябва хубавичко да си преговорите елементите от рутината ви за пране, защото едно или повече неща от нея не се случват правилно.
Недостатъчно количество препарат за пране. Много семейства не успяват да дозират правилно препарата си, защото четат препоръки да използват по-малко количество, когато перат пелени. За съжаление, това води не само до недобро отмиване на урината, а до нейното постепенно наслояване в плата, което вече не може просто да се премахне с повече препарат.
Лош избор на препарат за пране. Както всички хора, загрижени за околната среда и за собственото си потребление, ние се опитваме да използваме „зелени“ алтернативи на класическите препарати за пране, които обаче често пъти нямат истинска измивна сила. Всички еко препарати, които съдържат единствено сапун и евентуално сода бикарбонат, не могат да отмият добре урината, особено ако пелената е по-плътна и многопластова. В търсене на добър екологичен вариант за пране на пелени попаднах на хиляди сравнителни изследвания за измивната сила на „зелените“ препарати и повечето от тях заключаваха, че те дават много по-слаби резултати от комерсиалните прахове за пране. Тъй като за момента не съм открила потвърдено работещ прах за пране на многократни пелени, мога да ви препоръчам да перете само дрехите си с еко-препаратите.
Отстраняването на трайното натрупване на урина от пелените може да се направи единствено с дълбоко почистване (най-добре за цяла нощ), което включва накисване на абсорбиращите части на пелените в достатъчно силен препарат, който да отмие урината и дезинфекцира тъканите. (дълбокото почистване ще бъде обект на отделна тема)
Ако живеете в район с твърда вода, е силно вероятно пелените ви да получат натрупване на минерали. Този вид наслояване се получава, когато допълнителните минерали във водата се наслагват върху пелените, което ги прави много трудни за отмиване. В резултат на това пелените ви ще започнат да миришат и могат да предизвикат обриви. Пелените ви могат да миришат на чисто след пране, но веднага щом бебето ги намокри, ще усетите остра миризма, която често се определя като миризма на „обор“.
Ще го кажа по следния начин: когато водата ни е твърда, тя има високо съдържание на минерали; ако по време на пране използваме единствено прах за пране, то препаратът ще атакува минералите във водата и ще се опита да измие първо тях и е малко вероятно да успее да се справи и със самото пране. Затова добавяме омекотител за вода (препарат против котлен камък) към всяко пране, за да може пелените да се изпират. В противен случай можем да постигнем минерално натрупване и наслояване на неотмита урина в тъканите.
За да отстраните натрупването на минералите, е препоръчително да направите дълбоко почистване чрез накисване на пелените за една нощ и основен цикъл на 60 градуса.
След това препоръчваме да пуснете санитарен цикъл за почистване на пералната машина – празен барабан на най-високата температура (може да добавите и чаша дестилиран оцет).
За да избегнете натрупванията на минерали за в бъдеще, използвайте омекотител за вода при всяко пране.
Натрупване на препарат
Наслояването на препарат в пелените е точно обратното на натрупването на минералите от твърдата вода и е резултат от употребата на твърде много препарат в по-мека вода. Такъв тип натрупване се получава, когато пелените излизат леко лигави от пералнята и образуват много, много пяна по време на отмиването.
Има лесен начин, който много лесно ще ви отърве от наслоения препарат. Пуснете 1-2 основни цикъла на 60 градуса без препарат, докато пелените ви вече не отделят пяна в чиста вода. След това продължете рутината си, но намалете количеството препарат.
Натрупване от кремове против подсичане
Въпреки че кремове против подсичане се използват рядко в съчетание с многократни пелени, в тези случаи проблемите произтичат от кремовете на петролна основа (petrolatum и petroleum jelly, mineral oil, paraffinum liquidum, минерално масло). Вазелинът (който също нефтен дериват) също се задържа в плата, както и кремовете със съдържание на цинков оксид. Прочетете повече за употребата на крем против подсичане при многократни пелени.
За да предотвратите наслагване на кремове върху пелените, използвайте суха подложка от полар/ флийс или кърпичка, която да играе ролята на бариера между кожата и пелената.
Наслояванията от крем се премахват на по-висока температура (не повече от 60 градуса) и добър препарат, но преди това е препоръчително механично да обработите с четка наслагванията по плата. Това ще помогне петролатумът да се отдели от повърхността на пелената и тя вече няма да отблъсква вода.
Напомняме, че можете за закупите многократни пелени онлайн от Bottomlane, или на място в центъра за привързано родителство Заедно (гр. София, Бъкстон, ул. Алекси Рилец 8). Ако имате въпроси за употребата или поддръжката на многократните пелени, свържете се с нас чрез фейсбук страницата на магазина, или чрез имейл office@bottomlane.eu.
December 25, 2018 May 1, 2020 bottomlaneLeave a comment
Не ме разбирайте погрешно. Искам детето ми да играе и да се забавлява, да се чувства оценено и обгрижено, както заслужава да бъде всяко едно дете. Само че тоновете подаръци (в огромната си част – играчки) стигат до него напълно безконтролно, преди изобщо да успея да ги прегледам и поднеса. Когато преди 1г. се опитах сериозно да си поговоря с майка ми и да й обясня, че бих искала играчките и подаръците да се дават първо на мен, за да мога да преценя в кой момент и дали да ги дам на детето си, тя реагира много остро, разсърди се и заяви, че никога не е пречила на никого да прави жестове към децата й и се чувства обидена. Повече не отворих темата, за да не задълбочавам проблемите в и без друго крехката стабилност на отношенията ни, но с порастването на Белослава нейните играчки – онези розовите, светещите и пеещите, започват да изпълзяват от всяко ъгълче на дома ни и ни задушават в многоцветната си искряща симфония от блясък, звуци и светлини.
Днес е Коледа, а Белослава получи толкова много играчки, колкото 2-годишното й мозъче не може да осмисли. Дори не знае с коя да хване да играе, а те са ярки и мамещи, затова вниманието получава най-бляскавата и шумна движеща се кукла, която кара тротинетка и върви с дискотечна топка, разпръскваща хипнотизиращи светлинки. Детето е в транс, не приема и не предава, а единствено иска да гледа как куклата се върти на колелцата си, пее някаква безлична зациклила песничка и хвърля отблясъци с диско-топката си. Няма нужда да споменавам, че куклата си легна да спи доста рано тази вечер, изморена от обикалянето из къщата, но утешителното е, че останаха още много кукли и играчки.
Давам си сметка, че раздразнението ми се дължи основно на безсилието да наложа ограничение над притока на нови подаръци от нежелан вид, въпреки че винаги бих могла да се проявя като луда роднина/позната и да забраня на околните да подаряват каквото и да било на детето ми, но… както обикновено, тънкостта в човешките отношения е в постигането на баланс и всяка крайност ще го разруши. Едновременно с това се плаша и изпитвам тъга, защото си давам сметка, че ние и децата ни сме жалки жертви на всепоглъщащата консумация, която ни оставя гладни и бедни, но в транс от нейните светлинки.
Какво си пожелах за Коледа ли? Пожелах си едно.
October 23, 2018 May 1, 2020 bottomlane3 Comments
Кавърите са относително банална тема за опитните родители, но разпокъсаната информация обърква навлизащите в сферата на многократните пелени, затова предлагам на вниманието ви селектиран превод на статия от блог, който харесвам. Намирам я за добре структурирана и отговаряща на въпросите, които повечето нови родители задават, без да бъде напълно изчерпателна.
Бебешките горни гащички (или „кавъри“) са изработени от водоустойчив материал. Те се използват заедно с пелени, които сами по себе си не са непропускливи, като например тензух, флат пелени, прифолди и вътрешни (фитед) пелени. Кавърите са единствено и само непромокаемата част на пелените; те нямат попивни свойства (повечето от тях) и най-разпространените представляват гол ПУЛ без покритие. В този ред на мисли, кавърите никога не се използват самостоятелно, а винаги под тях стоят някакви попивни тъкани (фитед пелени, прифолди, тензух/флат пелени)
Прифолдите и флат пелените, комбинирани с кавър по ваш избор, са гъвкаво и икономично решение за многократни пелени. Обърнете внимание, че нямате нужда от кавъри, ако използвате джобове и пелени „всичко в едно“, защото те вече имат непромокаемо покритие.
Видове горни гащички
Кавъри с предно закопчаване
Кавърите с предно закопчаване са горни гащички, които се затварят с велкро лепенка или копчета в предната си част. Ако използвате прифолди, дори няма нужда да слагате снапи закопчалка, или безопасна игла, а просто можете да ги сгънете на три части, да ги сложите в гащичките и да ги поставите на бебето.
Еднослойните кавъри (за разлика от кавърите, които са покрити с плат) могат да се използват повече от един път между смяната на пелени – просто ги забършете с влажна кърпичка и оставете да изсъхнат в стаята до следващата смяна на пелени.
Кавъри без закопчаване (вдигащи се гащички)
Преди да използвате този вид гащички, трябва да пристегнете пелените под тях. Можете да използвате например фитед пелени, или прифолди/флат, пристегнати със снапи.
Този вид горни гащички са много удобни при силно подвижни бебета, но биха били крайно неподходящи, ако бебето ви има все още течни изпражнения. Повечето вълнени кавъри са от този вид, а също така някои флийс кавъри. Найлоновите и виниловите горни гащички също са евтин вариант.
Как да изберете горни гащички за Вашето бебе?
С какъв бюджет разполагате?
Какво предпочитате – естествени, или изкуствени материи?
На каква възраст е Вашето бебе? Колко е подвижно? Какво ще използвате – фитед пелена/ прифолд със снапи, или сгънат прифолд и флат пелени/ тензух?
Дали търсите решение за дневна или нощна пелена?
Видове материали, използвани при изработката на горни гащички
PUL (полиуретан ламинат) или TPU (термопластичен полиуретан):
Има изключително широка употреба; това е изкуствена материя, която обикновено се поставя върху полиестерни оплетки, но понякога и върху памучни или бамбукови оплетки. ПУЛ-ът е водонепропусклив, издръжлив и се почиства много лесно. Може да бъде избърсан с мокра кърпичка и използван няколко пъти между смените на пелените; той може да се пере заедно с пелените, дори при по-висока температура (до 60 градуса С). Материята е по-малко дишаща от вълната и флийса.
Водоустойчив найлон:
Много евтин, но много по-малко разпространен вариант за кавър. Найлонът е издръжлив, водоустойчив и дишащ, освен това може да се пере в пералня и съхне бързо (но само на въздух).
Вече почти няма винилови гащички на пазара. Винилът не диша изобщо, лесно се разкъсва и е много по-малко устойчив от найлона. Цената му е едва леко по-ниска от тази на найлона, затова повечето производители препоръчват по-качествения найлон.
Флийс
Синтетична материя, която е дишаща и по-лека от вълната. Тя е издръжлива, може да се пере в пералня и съхне бързо. Тя държи кожата суха, но някои родители я отбягват, защото може да пропусне влагата към дрехите.
Едно от най-скъпите решения при избор на горни гащички, но напълно естествена материя. Вълната задържа влагата, дава възможност за добра циркулация на въздуха (а това означава по-малко обриви и кожни раздразнения) и едновременно с това има антибактериални качества. Много майки се кълнат във вълната, особено за нощния сън. Вълнените кавъри са малко по-претенциозни: имат нужда от редовно ланолизиране, пране на ръка и внимателно сушене на въздух.
Колко броя горни гащички ми трябват?
Отговорът на този въпрос зависи от това колко често имате намерение да перете. Повечето родители предпочитат 6-8 броя за новородено бебе, при бебета между 3-12 месеца – 4-6 броя, а проходилите деца, захранени с твърди храни, обичайно имат нужда от 2-3 кавъра.
Ако използвате вълнени гащички, ще имате нужда от малко по-малко бройки, защото те нямат нужда от толкова често пране. Препоръчваме 3-4 броя за ежедневна употреба и още 2 броя, ако го използвате и през нощта.
Какво да избера: кавъри с размери, или едноразмерни кавъри?
Ако се чудите дали да си купите кавъри с различни размери, или едноразмерни кавъри, вземете предвид следното
Икономичност: Ако се опитвате да спестите пари, едноразмерните ПУЛ кавъри са достатъчно практични и на достъпни цени и ще ви свършат работа от раждането до гърнето.
Издръжливост: едноразмерните пелени са идеални, ако планирате да отгледате с тях само едно дете. Пелените, също като дрехите, се износват с времето, така че едноразмерните гащички може да не издържат отглеждането на повече деца, докато кавърите с размери биха могли да послужат при отглеждане на повече деца, тъй като не се използват толкова дълго време.
Пелени за новородени: едноразмерните гащички са обемни за новородени бебета и по всяка вероятност няма да уплътняват бутчетата им добре. Дори да планирате да използвате едноразмерни пелени, няма да е лоша идея да инвестирате в кавъри за новородени за първите седмици на бебето. Ако не сте убедени в ползите от инвестицията, можете да наемете пелените от библиотека за пелени.
Количества: новородените бебета имат нужда от повече кавъри (защото пелените им се сменят по-често) от по-големите бебета.
Избор на стил и материя: едноразмерните кавъри обикновено са изработени от ПУЛ. Вълнените и найлоновитегащички и панталончета се продават в различни размери, за да прилягат добре върху пелените и да не текат.
Вие имате ли любим модел горни гащички? Напомняме, че можете за закупите кавъри и многократни пелени онлайн от Bottomlane, или на място в центъра за привързано родителство “Заедно” (гр. София, Бъкстон, ул. Алекси Рилец 8). Ако имате въпроси за употребата или поддръжката на многократните пелени, свържете се с нас чрез фейсбук страницата на магазина, или чрез имейл office@bottomlane.eu.
https://www.thinking-about-cloth-diapers.com/baby-diaper-covers.html
BottomLane
prefolds Видове пелени без категория видове материи прифолди рециклиране и намаляване на отпадъците употреба и грижи